NR.\_\_\_\_\_\_/\_\_\_\_\_\_\_\_\_\_\_

**CONSILIUL DE ADMINISTRAŢIE**

**AL SPITALULUI ORASENESC INEU**

In conformitate cu Regulamentul de organizare şi desfăşurare a concursului de ocupare a funcţiei de manager - persoană fizică la Spitalul Orasenesc Ineu, aprobat prin Dispoziţia Primarului Oras Ineu nr.316/18.09.2023

**Organizează concurs** pentru ocuparea funcţiei de **Manager-persoană fizică** la **Spitalul Orasenesc Ineu.**

Concursul pentru ocuparea funcţiei de manager-persoană fizică la Spitalul Orasenesc Ineu va avea loc la sediul Spitalului Orasenesc Ineu, Str. Republicii Nr.2. în perioada 20.10.2023 – 01.11.2023, desfaşurându-se în două etape:

* Etapa de verificare a îndeplinirii de către candidaţi a condiţiilor stabilite în publicaţia de concurs, care va avea loc până la data de 23.10.2023, ora 13,00 etapă eliminatorie,
* Etapa de susţinere publică şi de evaluare a proiectului de management care se va desfăşura la sediul spitalului pe baza temelor cadru, în data de 30.10.2023, începând cu ora 10,00.

**Calendarul de desfăşurare a concursului :**

|  |  |
| --- | --- |
| Data limită până la care se pot depune dosarele de concurs | 20.10.2023, ora 13,00 |
| Verificarea dosarelor | până la data de 23.10.2023 |
| Afişarea rezultatului verificării dosarelor | 23.10.2023, oră 13,00 |
| Depunerea contestaţiilor privind rezultatul verificării dosarelor | până la data de 24.10.2023, ora 13,00 |
| Afişarea rezultatelor contestaţiilor privind verificarea dosarelor | până la data de 25.10.2023, ora 13,00 |
| Afişarea pe site-ul spitalului a proiectelor de management depuse de candidaţii declaraţi admişi în urma finalizării probei de verificare a dosarelor de înscriere | 25.10.2023, ora 14,00 |
| Susţinerea publică a proiectului de management | 30.10.2023, începând cu ora 10,00 |
| Afişarea rezultatului probei de susţinere a proiectului de management | 30.10.2023, ora14,00 |
| Depunerea contestaţiilor privind rezultatul probei de susţinere a proiectului de management | până la data de 31.10.2023, ora 14,00 |
| Afişarea rezultatului soluţionării contestaţiilor privind proba de susţinere a proiectului de management | până la data de 01.11.2023, ora 14,00 |
| Afişarea rezultatelor finale ale concursului | 01.11.2023 |

La concurs pot participa persoane fizice care îndeplinesc cumulativ următoarele condiţii:

1. Cunosc limba română scris şi vorbit;
2. Sunt absolvenţi ai unei instituţii de învăţământ superior medical, economico-financiar sau juridic;
3. Sunt absolvenţi ai unor cursuri de perfecţionare în management sau management sanitar, agreate de Ministerul Sănătăţii şi stabilite prin ordin al ministrului sănătăţii, ori sunt absolvenţi ai unui masterat sau doctorat în management sanitar, economic ori administrativ organizat într-o instituţie de învăţământ superior acreditată, potrivit legii;
4. Au cel puţin 2 ani vechime în posturi prevăzute cu studii universitare de lungă durată, conform legii;
5. Nu au fost condamnate pentru săvârşirea unei infracţiuni comise cu intenţie, cu excepţia situaţiei în care a intervenit reabilitarea;
6. Sunt apte din punct de vedere medical (fizic şi neuropsihic);
7. Nu au îndeplinit vârsta standard de pensionare, conform legii.

Dosarele de înscriere se depun la sediul Spitalului Orasenesc Ineu , Str. Republicii Nr.2, la Compartiment R.U.N.O.S. până la data de 20.10.2023, ora 13,00.

Dosarul de înscriere trebuie să conţină următoarele documente :

1. Cererea de înscriere la concurs în care se menţionează funcţia pentru care doreşte să candideze;
2. Copia certificată pentru conformitate a actului de identitate, aflat în termen de valabilitate;
3. Copia certificată pentru conformitate a diplomei de licenţă sau echivalente;
4. Copia certificată pentru conformitate a documentelor care atestă absolvirea cursurilor de perfecţionare în management sau management sanitar, agreate de Ministerul Sănătăţii şi stabilite prin ordin al ministrului sănătăţii, ori a diplomei de masterat sau doctorat în management sanitar, economic ori administrativ organizat într-o instituţie de învăţământ superior acreditată, potrivit legii;
5. Curriculum vitae;
6. Adeverinţă care atestă vechimea în posturi cu studii universitare de lungă durată sau copie certificată pentru conformitate a carnetului de muncă;
7. Cazierul judiciar sau declaraţia candidatului prin care acesta îşi exprimă consimţământul pentru obţinerea extrasului de pe cazierul judiciar de către comisia de concurs conform Legii nr.290/2004 privind cazierul judiciar, republicată, cu modificările şi completările ulterioare;
8. Adeverinţa din care rezultă că este apt medical, fizic şi neuropsihic;
9. Declaraţia pe propria răspundere privind necolaborarea cu Securitatea înainte de anul 1989;
10. Copie certificată pentru conformitate a actelor (certificate de căsătorie, etc.) prin care candidatul şi-a schimbat numele, după caz;
11. Proiectul de management realizat de candidat;
12. Declaraţie pe propria răspundere a candidatului că proiectul de management este conceput şi realizat integral de către candidat;
13. Declaraţie pe propria răspundere că în ultimii 3 ani nu a fost constatată de către instituţia competentă existenţa conflictului de interese ori starea de incompatibilitate cu privire la candidat;
14. Declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

La depunerea dosarului de înscriere, candidatul va primii un cod de identificare care este numărul de înregistrare a cererii de participare la concurs şi care va fi utilizat la afişarea rezultatelor concursului pentru fiecare candidat în parte.

Candidaţii interesaţi vor putea efectua o vizită în cadrul spitalului în data de 09.10.2023, la ora 10,00 sub îndrumarea directorului medical al Spitalului Orasenesc Ineu , pentru a se informa cu privire la problemele de la faţa locului. Cu ocazia vizitei, se va asigura tratamentul egal şi nediscriminatoriu al tuturor candidaţilor.

Mass - media precum şi orice persoană interesata poate să îşi manifeste intenţia de a participa la susţinerea publică a proiectului de management şi poate adresa întrebări candidaţilor în legătură cu proiectul de management. In acest sens. persoanele interesate şi mass - media vor transmite până la data de 23.10.2023, ora 9:00 pe adresa de e-mail: [spitalineu@yahoo.ro](mailto:spitalineu@yahoo.ro) solicitările de participare, cu precizarea numelui şi prenumelui şi eventualele întrebări pe care vor să le adreseze candidaţilor în legătură cu proiectul de management.

Participarea persoanelor interesate precum şi a mass-mediei se face după confirmarea intenţiei

de participare de către comisia de concurs. Confirmarea de participare se va efectua în ordinea cronologică a solicitărilor, în termen de maximum 24 de ore de la data primirii solicitării de participare.

Tema proiectului de management este la alegerea candidatului din următoarea listă de 5 teme, care va fi adaptată la problemele Spitalului Orasenesc Ineu:

1. Planificarea şi organizarea serviciilor de sănătate la nivelul spitalului;
2. Siguranţa şi satisfacţia pacientului;
3. Managementul calităţii serviciilor medicale;
4. Managementul resurselor umane;
5. Performanţa clinică şi financiară a activităţii spitalului.

Proiectul se realizează individual de către fiecare candidat şi se dezvoltă într-un volum de maxim 15-20 pagini, tehnoredactate pe calculator, cu caracere Times New Roman, mărimea 12, spaţiere la un rând.

**Structura proiectului de management**

1. Descrierea situaţiei actuale a Spitalului Orasenesc Ineu
2. Analiza SWOT a Spitalului Clinic Orasenesc Ineu (puncte tari, puncte slabe, oportunităţi, ameninţări)
3. Identificarea problemelor critice
4. Selecţionarea unei probleme/unor probleme prioritare cu motivarea alegerii făcute
5. Dezvoltarea proiectului de management pentru problema prioritară identificată/problemele prioritare identificate, astfel:
6. Scop
7. Obiective
8. Activităţi

* Definire
* Incadrare în timp - grâfic Gantt
* Resurse necesare -umane, mâteriâl, financiare
* Responsabilităţi

1. Rezultate aşteptate
2. Indicatori - evaluare, monitorizare
3. Cunoaşterea legislaţiei relevante

Bibliografia împreună cu anunţul de concurs şi Regulamentul de organizare şi desfăşurare a concursului se publică pe site-ul Spitalului Orasenesc Ineu: <http://www> spital-ineu.ro;

Informaţii suplimentare se pot obţine la sediul Spitalului Orasenesc Ineu – compartiment R.U.N.O.S, telefon 0257511221.

**Bibliografie pentru concursul de ocupare a funcției de manager - persoană fizică la Spitalul Orasenesc Ineu**

1. Domeniul legislativ:
2. LEGE Nr. 95 din 14 aprilie 2006 privind reforma în domeniul sănătăţii, republicată, cu modificările și completările ulterioare, TITLUL VII Spitalele
3. ORDIN al ministrului sănătăţii Nr. 1406 din 16 noiembrie 2006 pentru aprobarea Normelor privind organizarea concursului ori examenului pentru ocuparea funcţiei de şef de secţie, şef de laborator sau şef de serviciu din unităţile sanitare publice, cu modificările și completările ulterioare
4. ORDIN al ministrului sănătăţii Nr. 1408 din 12 noiembrie 2010 privind aprobarea criteriilor de clasificare a spitalelor în funcţie de competenţă
5. HOTĂRÂRE Nr. 638 /2019 privind stabilirea şi sancţionarea contravenţiilor la normele din domeniul sănătăţii publice, cu modificările și completările ulterioare
6. Ordin nr.914/2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, cu modificările și completările ulterioare
7. Ordinul 1101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare
8. Ordinul nr.921/2006 pentru stabilirea atribuțiilor comitetului director din cadrul spitalului public
9. Hotărârea de Guvern nr.521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate
10. LEGE Nr. 46/2003 din 21 ianuarie 2003 Legea drepturilor pacientului, cu modificările și completările ulterioare
11. LEGE Nr. 273/2006 din 29 iunie 2006 privind finanţele publice locale, cu modificările și completările ulterioare
12. LEGE Nr. 500/2002 din 11 iulie 2002 privind finanţele publice, cu modificările și completările ulterioare
13. LEGE Nr. 53/2003 din 24 ianuarie 2003, Codul muncii, republicată, cu modificările și completările ulterioare

14. In domeniul managementului sanitar - Şcoala Naţională de Sănătate Publică si Management Sanitar: MANAGEMENTUL SPITALULUI Editura Public H Press, Bucureşti, 2006.

15. Ordinul Nr. 1226/ 2012 pentru aprobarea Normelor tehnice  privind gestionarea deşeurilor rezultate din activităţi medicale şi a Metodologiei  de culegere a datelor pentru baza naţională de date privind deşeurile rezultate din activităţi medicale

***PRESEDINTE***

***CONSILIUL DE ADMINISTRAŢIE***

**Dr. Mara Cristian**